সুভাষগ্রামের কোদালিয়ায় পালিত হল নেতাজীর ১৩০তম জন্মজয়ন্তী!

ওয়েব ডেস্ক : সুভাষগ্রামের (Subhasgram) কোদালিয়ায় (Kodalia) নেতাজী সুভাষচন্দ্র বসুর পৈতৃক ভিটেতে যথাযোগ্য মর্যাদা ও শ্রদ্ধার সঙ্গে পালিত হল তাঁর ১৩০তম জন্মজয়ন্তী (Netaji Subhas Chandra Bose birth anniversary)। নেতাজী কৃষ্টি কেন্দ্রের উদ্যোগে শুক্রবার সারাদিন ধরে বিভিন্ন কর্মসূচির মাধ্যমে জন্মজয়ন্তী উদযাপন করা হচ্ছে।

নেতাজীর জন্মদিবস উপলক্ষে আজ সকাল থেকেই পৈতৃক বাড়ি সর্বসাধারণের জন্য খুলে দেওয়া হয়। যে ঘরটিতে নেতাজী (Netaji Subhas Chandra Bose) বসবাস করতেন, তা এক নজর দেখতে সকাল থেকেই ভিড় জমাতে শুরু করেন দর্শনার্থীরা। পাশাপাশি মিউজিয়ামে সংরক্ষিত নেতাজীর জীবন ও সংগ্রামকে তুলে ধরা বিভিন্ন রেপ্লিকা দেখতেও উৎসাহের কমতি নেই।

আরও খবর : সুভাষগ্রামের (Subhasgram) কোদালিয়ায় (Kodalia) নেতাজী সুভাষচন্দ্র বসুর পৈতৃক ভিটেতে যথাযোগ্য মর্যাদা ও শ্রদ্ধার সঙ্গে পালিত হল তাঁর ১৩০তম

দিনভর কর্মসূচির মধ্যে রয়েছে আলোচনা সভা, সাংস্কৃতিক অনুষ্ঠান, দেশাত্মবোধক সংগীত পরিবেশন এবং নেতাজীর প্রতিকৃতিতে মাল্যদান। বিশিষ্ট ব্যক্তিবর্গ, স্থানীয় জনপ্রতিনিধি ও নেতাজীপ্রেমীরা এই অনুষ্ঠানে অংশগ্রহণ করেছেন। আয়োজকদের মতে, বর্তমান প্রজন্মের কাছে নেতাজীর জীবনদর্শন ও দেশপ্রেমের আদর্শ তুলে ধরাই এই অনুষ্ঠানের মূল উদ্দেশ্য।

সংস্থার সম্পাদক পল্লব কুমার দাস বলেন, “আজকের দিনটিকে ঘিরে বাঙালির আবেগ চূড়ান্ত। নেতাজী শুধু ইতিহাসের অংশ নন, তিনি আজও আমাদের অনুপ্রেরণা।” সারাদিন ধরে আলোচনা সভা, সাংস্কৃতিক অনুষ্ঠান ও শ্রদ্ধার্ঘ্য অর্পণের মধ্য দিয়ে নেতাজীর স্মৃতিকে সম্মান জানানো হচ্ছে।